สวัสดีครับคุณ ผมมีโรคประจำตัว ธาลัสซีเมีย อาการป่วย มีถ่ายดำ ไม่ปวดท้อง แต่รู้สึกมวนท้อง มีซีด เหนื่อย มีไข้ เวียนหัว หัวใจเต้นเร็ว ไปโรงพยาบาล 4รอบแล้ว แต่ละรอบก็ได้เลือดไป5-6ถุง ให้เลือดรวมๆ30กว่าถุง แต่ละรอบออกมาก็ได้ประมาณ5-7วัน ก็มีอาการเดิมอีก ให้ยา บำรุงเลือด กับ เสริมธาตุเหล็กมากิน อาการไม่ดีขึ้นเลย ยังมีถ่ายดำ อยากทราบเป็นเพราะอะไร
สวัสดีค่ะ อาการที่มีถ่ายอุจจาระสีดำ สามารถเกิดได้จาก 2 สาเหตุหลักคือ-การที่มีเลือดออกในกระเพาะอาหารทำให้มีการถ่ายอุจจาระดำ ซึ่งลักษณะอุจจาระจะเหลวดำคล้ายยางมะตอย มีกลิ่นคาวเลือด-ผลข้างเคียงยาบำรุงที่ธาตุเหล็กผสม กรณีนี้ลักษณะอุจจาระจะแข็ง ดำ ไม่มีกลิ่นคาวเลือดค่ะจากที่เล่ามา แพทย์ยังไม่สามารถสรุปสาเหตุได้นะคะ แต่หากมีโรคประจำตัวเป็นธาลัสซีเมีย เมื่อเจ็บป่วยมีไข้ จะกระตุ้นให้เม็ดเลือดแดงแตกง่ายและซีด ส่งผลให้มีอาการอ่อนเพลีย และเหนื่อยกว่าคนปกติได้ค่ะแนะนำ ให้รับประทานยาตามที่แพทย์ที่ดูแลจ่ายให้หลีกเลี่ยงการอยู่ในที่ที่มีคนแออัด หากออกไปข้างนอก ควรสวมหน้ากากอนามัย รับประทานอาหารที่สุกสะอาด เพื่อลดโอกาสการติดเชื้อต่างๆนะคะ